Številka: 0103-491/2014/2

Datum: 11.8.2014

Zadeva: Vračilo preveč vrnjenih plač

Spoštovani,

prejeli smo vaš dopis, v katerem prosite za odgovore na konkretni vprašanji v zvezi z vračilom preveč vrnjenih plač:

1. **Javni uslužbenec je imel napačno previsoko določeno plačo od 1. 4. 2008 do 31. 8. 2009 zaradi neupravičenega izplačila dodatka za znanstveni naziv. Po sklenjenem dogovoru je vrnil vse, kar je bilo preveč izplačano, skupni znesek ne presega dvakratnika njegove pravilno določene osnovne plače. Gre torej za obdobje 17 mesecev. Po ZSPJS-S bi moral vrniti za zadnjih deset mesecev, torej za obdobje od 1. 11. 2008 do 31. 8. 2009. Zanima vas, ali mu po ZSPJS-S pripada razlika oziroma vračilo za 7 mesecev, torej za obdobje od 1. 4. 2008 do 31. 10. 2008?**

Sporočamo vam, da je bilo na spletni strani MNZ objavljeno dodatno pojasnilo v zvezi z izvajanjem novele ZSPJS-S, v katerem je pojasnjeno tudi, da glede na to, da so javni uslužbenci lahko vračali preveč izplačani znesek plač že od novele ZSPJS-D (Uradni list RS, št. 53/05), ki se je začela uporabljati s 1. julijem 2005 in je dopolnila 3. člen ter dodala novi 3. a člen zakona, se novela ZSPJS-S uporablja tudi za javne uslužbence, katerih vračila se nanašajo na obdobje od 1. julija 2005 dalje:

<http://www.mnz.gov.si/si/javni_sektor_in_lokalna_samouprava/place_v_javnem_sektorju/izvajanje_3a_clena_zspjs/>

Navedeno v vašem konkretnem primeru pomeni, da je javni uslužbenec na podlagi pravočasno vložene zahteve za vračilo upravičen do vračila že vrnjenega zneska za obdobje, ki presega desetmesečno obdobje vračila, določeno z novelo ZSPJS-S, torej za obdobje od 1.4.2008 do 31.10.2008.

1. **Javni uslužbenec je imel zaradi napake v aplikaciji MFERAC in posledično napačno določenega količnika v postopku napredovanja napačno previsoko določeno plačo za obdobje od 1. 7. 2006 do 30. 9. 2007. Dogovor o vračilu je bil sklenjen oktobra 2008, znesek vračila ni presegel dvakratnika njegove pravilno določene plače, javni uslužbenec je že vrnil vso preveč izplačano plačo. Gre torej za obdobje 15 mesecev. Ali mu po ZSPJS-S pripada vrnitev dela vračila?**

Javnemu uslužbencu na podlagi njegove zahteve pripada vračilo preveč vrnjenega zneska za obdobje daljše od desetih mesecev pred prenehanjem izplačevanja plače v nasprotju s tretjim odstavkom 3. člena ZSPJS, torej za obdobje od 1.7.2006 do 30.11.2006.

S spoštovanjem,

 **Mojca RAMŠAK PEŠEC**

 **GENERALNA DIREKTORICA**

Poslano:

* naslov